Up-1397/07
Natisni
Opravilna št.:
Up-1397/07
Datum odločitve:
8. 5. 2007
ECLI:
ECLI:SI:USRS:2007:Up.1397.07
Akt:
Ustavna pritožba zoper poziv Okrožnega sodišča v Ljubljani št. IKZ 215/2007 na prestajanje kazni zapora C. C.
Izrek:
Ustavna pritožba zoper poziv Okrožnega sodišča v Ljubljani št. IKZ 215/2007 na prestajanje kazni zapora C. C. se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
11. 4. 2007
Vrsta odločitve:
sklep
Vrsta rešitve:
zavrženje
Dokument:
US27473
Dokument v PDF obliki:
Up-1397-07.pdf
113 KB
Prenesite datoteko
Up-1397/07-10
8. 5. 2007
SKLEP
Ustavno sodišče je v postopku za preizkus ustavne pritožbe, ki sta jo vložili mladoletni A. in B. B. z Ž., na seji senata 24. aprila 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper poziv Okrožnega sodišča v Ljubljani št. IKZ 215/2007 na prestajanje kazni zapora C. C. se zavrže.
Obrazložitev
1. Mladoletni pritožnici vlagata ustavno pritožbo zoper poziv na prestajanje zaporne kazni njunega očeta. Na podlagi 77. člena Zakona o pravdnem postopku (Uradni list RS, št. 26/99, in nasl. – v nadaljevanju ZPP), ki se uporablja skladno z določbo 6. člena Zakona o Ustavnem sodišču (v nadaljevanju ZUstS), je mladoletnik pravdno sposoben v mejah, v katerih mu je priznana poslovna sposobnost. Člen 108 Zakona o zakonski zvezi in družinskih razmerjih (Uradni list SRS, št. 15/76, in nasl. – v nadaljevanju ZZZDR) določa, da pridobi mladoletnik polno poslovno sposobnost z 18. letom. Po prvem odstavku 107. člena ZZZDR v povezavi z 78. členom ZPP mladoletne otroke zastopajo starši. V konkretnem primeru pritožnic ne zastopa zakoniti zastopnik.
2. Ustavno sodišče zakonitega zastopnika ni pozvalo, ali se strinja in vztraja pri vloženi ustavni pritožbi, ker ustavna pritožba zaradi neizčrpanosti pravnih sredstev kot procesne predpostavke ni dopustna in jo je potrebno zavreči. Po prvem odstavku 51. člena Zakona o Ustavnem sodišču (v nadaljevanju ZUstS) se namreč lahko ustavna pritožba vloži šele, ko so izčrpana vsa pravna sredstva.
3. Na podlagi 24. člena Zakona o izvrševanju kazenskih sankcij (Uradni list RS, št. 22/2000 in nasl. – v nadaljevanju ZIKS-1) lahko zoper izpodbijano sodno odločbo obsojenec ali, z njegovo privolitvijo, ožji družinski člani podajo prošnjo za odložitev izvršitve kazni zapora. V skladu s prvim odstavkom 26. člena ZIKS-1 je zoper odločbo izdano na prošnjo za odložitev izvršitve kazni zapora dovoljena pritožba. Zoper odločbe, izdane v postopku odločanja o dovolitvi odločitve izvršitve kazni, je dopusten tudi upravni spor. Ker zoper poziv na prestajanje kazni zapora v takšnem primeru ustavna pritožba ni dovoljena, jo je Ustavno sodišče zavrglo. Pri tem se Ustavno sodišče ni spuščalo v presojo, ali so izpolnjene druge procesne predpostavke za odločanje o ustavni pritožbi.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS  ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer